CELEX: 62012CN0278
Language: et
Date: 2012-06-04 00:00:00
Title: Kohtuasi C-278/12: Eelotsusetaotlus, mille on esitanud Raad van State (Madalmaad) 4. juunil 2012 — A. Adil, teine menetlusosaline: Minister voor Immigratie, Integratie en Asiel

22.9.2012   
            
            
               ET
            
            
               Euroopa Liidu Teataja
            
            
               C 287/17
            
         Eelotsusetaotlus, mille on esitanud Raad van State (Madalmaad) 4. juunil 2012 — A. Adil, teine menetlusosaline: Minister voor Immigratie, Integratie en Asiel
   (Kohtuasi C-278/12)
   2012/C 287/30
   Kohtumenetluse keel: hollandi
   
      Eelotsusetaotluse esitanud kohus
   
   Raad van State
   
      Põhikohtuasja pooled
   
   
      Apellatsioonkaebuse esitaja: A. Adil
   
      Teine menetlusosaline: Minister voor Immigratie, Integratie en Asiel
   
      Eelotsuse küsimused
   
   
               1.
            
            
               Kas Schengeni piirieeskirjade (1) artiklit 21 tuleb tõlgendada nii, et sellega on vastuolus 2000. aasta Vreemdelingenwet’i artikliga 50 antud ja 2000. aasta Vreemdelingenbesluit’i artiklis 4.17a täpsemalt sätestatud siseriikliku kontrollipädevuse teostamine, mis hõlmab isikukontrolli tegemist sisepiiride lähedal asuvatel aladel, et kontrollida, kas liikmesriigis kehtivad seadusliku viibimise tingimused on täidetud?
            
         
               2.
            
            
               
                           a)
                        
                        
                           Kas Schengeni piirieeskirjade artikliga 21 on vastuolus 2000. aasta Vreemdelingenwet’i artiklis 50 nimetatud siseriiklikud kontrollid, mille teostamisel lähtutakse üldisest teabest ja empiirilistest andmetest isikute ebaseadusliku riigis viibimise kohta teostatava kontrolli kohas, nagu on sätestatud 2000. aasta Vreemdelingenbesluit’i artikli 4.17a lõikes 2, või peavad selliste kontrollide teostamiseks olema konkreetsed pidepunktid selle kohta, et kontrollitav isik viibib asjaomases liikmesriigis ebaseaduslikult?
                        
                     
                           b)
                        
                        
                           Kas Schengeni piirieeskirjade artikliga 21 on vastuolus selline kontroll, mida teostatakse selleks, et koguda punktis a nimetatud üldist teavet ja empiirilisi andmeid selle kohta, et tegemist on ebaseadusliku riigis viibimisega, ja seda tehakse piiratud ulatuses?
                        
                     
         
               3.
            
            
               Kas Schengeni piirieeskirjade artiklit 21 tuleb tõlgendada nii, et kontrollipädevuse piiramisega vastavalt 2000. aasta Vreemdelingenbesluit’i artiklile 4.17a on piisavalt tagatud, et kontroll ei oma tegelikkuses samaväärset toimet kontrolliga piiril, mis on Schengeni piirieeskirjade artikli 21 kohaselt keelatud?
            
         
      (1)  Euroopa Parlamendi ja nõukogu 15. märtsi 2006. aasta määrus (EÜ) nr 562/2006, millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad) (ELT L 105, lk 1).